පැය 24 ක් තුළ රිය අනතුරුවලින් මරණ 4ක්
පැය 24 ක් තුළ දිවයිනේ ප්රදේශ කීපයක සිදුවූ රිය අනතුරුවලින් 11 හැවිරිදි දැරියක ඇතුළු සිව්දෙනකු මරුමුවට පත්ව ඇතැයි පොලිස් මාධ්ය කොට්ඨාසය පවසයි මෙම අනතුරු පෙරේදා 20 දා මැදවච්චිය කැකිරාව අනුරාධපුරය සහ පයාගල යන පොලිස්වසම්වලින් වාර්තා වී තිබිණි මැදවච්චිය පොලිස් වසමේ ඒ09 මාර්ගයේ 144 වැනි කිලෝමීටර් කණුව ආසන්නයේදී ත්රිරෝද රථයක් සහ ඉන්ධන පිරවූ බවුසර් රථයක් මුහුණුට මුහුණ ගැටීමෙන් සිදුවූ අනතුරකින් 11 හැවිරිදි දැරියක් මරුමුවට පත්වූවාය මෙලෙස මියගොස් ඇත්තේ මහමල්ගොල්ලෑව පදිංචිව සිටි දැරියක බව පොලිසිය කියයි අනතුර සම්බන්ධයෙන් බවුසර් රථයේ රියැදුරු අත්අඩංගුවට ගෙන ඇත කැකිරාව  ගනේවල්පොළ මාර්ගයේ උසාවි හන්දිය ප්රදේශයේදී ට්රැක්ටරයක් මාර්ගය අයිනේ තිබූ බෝක්කු කණුවක ගැටී පෙරළීමෙන් සිදු වූ අනතුරකින් බරපතළ තුවාල ලැබූ ට්රැක්ටර් රියැදුරු කැකිරාව රෝහලට ඇතුළත් කිරීමේදී මියගොස් ඇතැයි පොලිසිය කියයි මේ අතර අනුරාධපුර  රඹෑව මාර්ගයේ පුලියන්කුලම ප්රදේශයේදී ලොරි රථයක් පාර මාරුවීමට ගිය පුද්ගලයකුගේ සිරුරේ ගැටී සිදුවූ අනතුරකින් එම පදිකයා මරුමුවට පත්වී තිබේ මෙසේ මියගොස් ඇත්තේ පුලියන්කුලම ප්රදේශයේ පදිංචිව සිටි 65 හැවිරිදි පුද්ගලයෙකි ගාල්ල  කොළඹ මාර්ගයේ පයාගල දුම්රිය ස්ථානයට හැරෙන හන්දියේදී යතුරුපැදියක් පාර මාරුවීමට ගිය පුද්ගලයකුගේ ගැටී ඇති අතර එම පුද්ගලයා නාගොඩ රෝහලට ඇතුළත් කර පසුව වැඩිදුර ප්රතිකාර සඳහා කොළඹ ජාතික රෝහලට ඇතුළත් කිරීමෙන් පසු මරුමුවට තිබේ එම අනතුරින් මියගොස් ඇත්තේ පයාගල ප්රදේශයේ පදිංචිව සිටි 71 හැවිරිදි පුද්ගලයෙකිප්රදීප් ප්රසන්න සමරකෝන් සහ ධර්මසේන වැලිපිටිය